Babelscape/SREDFM huggingface dataset:
Υπεράνω πάσης υποψίας

Υπεράνω πάσης υποψίας (ιταλικά: Indagine su un Cittadino al di Sopra di Ogni Sospetto) είναι αστυνομική δραματική ταινία ιταλικής παραγωγής 1970. Η σκηνοθεσία είναι του Έλιο Πέτρι και το σενάριο των Έλιο Πέτρι και Ουγκό Πίρο. πρωταγωνιστούν οι Τζιάν Μαρία Βολοντέ και Φλορίντα Μπόλκαν. Η ταινία είναι δραματική, ψυχολογική και μαύρου χιούμορ σάτιρα για την διαφθορά των υψηλών κλιμακίων του Κράτους, που διηγείται την ιστορία ενός ανωτάτου αξιωματικού της αστυνομίας που δολοφονεί την ερωμένη του, και μετά τεστάρει αν η αστυνομία θα καταφέρει να βρει ότι αυτός είναι ο δολοφόνος και θα του απαγγείλουν κατηγορία για αυτό το έγκλημα.

Η ταινία κέρδισε το Όσκαρ Καλύτερης Ξενόγλωσσης Ταινίας το 1971.
Ζακ Ντερέ

Ο Ζακ Ντερέ (γαλλικά: Jacques Deray) (19 Φεβρουαρίου 1929, Λυών - 10 Αυγούστου 2003, Μπυλόν Μπιλανκούρ Γαλλίας), ήταν Γάλλος σκηνοθέτης και σεναριογράφος του κινηματογράφου. 
Ο Ντερέ σκηνοθέτησε πολλές γνωστές αστυνομικές και θρίλερ ταινίες, όπως (Η Πισίνα (1969), το Μπορσαλίνο (1970), Η Ιστορία ενός Μπάτσου (1975) και Ο Περιθωριακός (1983). Ο Ζακ Ντερέ συνεργάστηκε με σπουδαίους ηθοποιούς μεταξύ αλλων, η Ρόμι Σνάιντερ, ο Αλέν Ντελόν και ο Ζαν Πολ Μπελμοντό.
Αυστραλιανή Ολυμπιακή Επιτροπή

H Αυστραλιανή Ολυμπιακή Επιτροπή (αγγλικά: "Australian Olympic Committee", AOC) είναι η εθνική ολυμπιακή επιτροπή που είναι υπεύθυνη για την ανάπτυξη, προώθηση και προστασία του ολυμπιακού κινήματος στην Αυστραλία. Η AOC έχει αποκλειστική ευθύνη για την εκπροσώπηση της Αυστραλίας στους Ολυμπιακούς Αγώνες (θερινούς και χειμερινούς), στους Ολυμπιακούς Αγώνες Νέων και στους Περιφερειακούς Αγώνες που διοργανώνονται από τη Διεθνή Ολυμπιακή Επιτροπή. Όλες οι εθνικές ολυμπιακές επιτροπές (επί του παρόντος 205 παγκοσμίως) αποτελούν μέλη της Διεθνούς Ολυμπιακής Επιτροπής.
Ανδρέας Γαζής

Ο Ανδρέας Γαζής (1909–2000) ήταν Έλληνας νομικός και καθηγητής πανεπιστημίου.
Ευγένιος Φρανσουά Βιντόκ

Ο Ευγένιος Φρανσουά Βιντόκ (γαλλικά Eugène François Vidocq) (24 Ιουλίου, 1775 – 11 Μαΐου, 1857)
ήταν Γάλλος εγκληματίας και εγκληματολόγος που η ιστορία της ζωής του, ενέπνευσε δεκάδες συγγραφείς όπως τους Βίκτορ Ουγκό, Έντγκαρ Άλαν Πόε και Ονορέ ντε Μπαλζάκ.<br> Ο πρώην εγκληματίας θα γίνει ο επικεφαλής της Ταξιαρχίας Ασφαλείας στο Παρίσι.
Ο Βιντόκ θεωρείται ως πατέρας της σύγχρονης εγκληματολογίας και του τμήματος της Γαλλικής Αστυνομίας. Επίσης αποκαλείται ως ο πρώτος ιδιωτικός Ντετέκτιβ.
Rick and Morty

Το Rick and Morty είναι αμερικανική σειρά κινουμένων σχεδίων επιστημονικής φαντασίας για ενήλικους που δημιουργήθηκε από τον Τζάστιν Ρόιλαντ και τον Νταν Χάρμον για το πρόγραμμα του δικτύου τηλεόρασης αργά το βράδυ του Adult Swim του Cartoon Network. Η σειρά ακολουθεί τις περιπέτειες του υπερευφυή αλλά παρορμητικού και συχνά κυνικού τρελού επιστήμονα Rick Sanchez και του διστακτικού και σπασίκλα εγγονού του Morty Smith. Ο δεύτερος κατά τη διάρκεια της σειράς προσπαθεί συνεχώς και αποτυχημένα να ισορροπήσει τη ζωή του ανάμεσα στο σχολείο και στις άλλες φυσιολογικές υποχρεώσεις ενός εφήβου και στις σουρρεαλιστικές και εξαιρετικά επικίνδυνες και βίαιες περιπέτειες στις οποίες τον παρασύρει ο Ρικ.

Η σειρά έκανε πρεμιέρα στις 2 Δεκεμβρίου 2013 και η τρίτη σεζόν ολοκληρώθηκε την 1η Οκτωβρίου 2017. Αναφέρθηκε μια τέταρτη σεζόν, πρώτα από τον Χάρμον σε μια συνέντευξη το Σεπτεμβρίου του 2017 και αργότερα στη σκηνή μετά τους επαίνους του φινάλε της τρίτης σεζόν. Το πρώτο επεισόδιο της 4ης σεζόν εκανε πρεμιέρα στις 11 Νοεμβρίου 2019.

Ο Ρόιλαντ δανείζει τη φωνή του στους επώνυμους χαρακτήρες, με τον Κρις Πάρνελ, την Σπένσερ Γκράμμερ και τη Σάρα Τσοκ να δανείζουν τη φωνή τους στην υπόλοιπη οικογένεια. Η σειρά προέκυψε από μια κινούμενη ταινία μικρού μήκους του "Επιστροφή στο Μέλλον", του "The Real Animated Adventures of Doc" και του "Mharti", που δημιουργήθηκε από τον Ρόιλαντ για το Channel 101, ένα φεστιβάλ ταινιών μικρού μήκους που ίδρυσε ο Χάρμον. Όταν το Adult Swim προσέγγισε τον Χάρμον για ιδέες τηλεοπτικών εκπομπών, αυτός και ο Ρόιλαντ αποφάσισαν να αναπτύξουν ένα πρόγραμμα με βάση το να είναι σύντομο. Η σειρά έχει λάβει παγκόσμια αναγνώριση για την πρωτοτυπία, τη δημιουργικότητα και το χιούμορ της και παράλληλα για το γεγονός ότι πίσω από ένα σχετικά απλοϊκό σενάριο συχνά κρύβονται βαθιά φιλοσοφικά νοήματα και ιδέες.
Ηλιοκεντρισμός

Ο ηλιοκεντρισμός είναι το αστρονομικό μοντέλο στο οποίο η Γη, οι πλανήτες και τα υπόλοιπα ουράνια σώματα περιστρέφονται γύρω από τον Ήλιο στο κέντρο του Ηλιακού Συστήματος, ο οποίος αποτελεί το κέντρο του σύμπαντος. Ιστορικά, ο Ηλιοκεντρισμός αντιτίθεται στον γεωκεντρισμό, ο οποίος έβαζε τη Γη στο κέντρο. Η ιδέα ότι η Γη περιστρέφεται γύρω από τον Ήλιο είχε προταθεί ήδη από τον 3ο αιώνα π.Χ. από τον Αρίσταρχο τον Σάμιο, αλλά τουλάχιστον στον μεσαιωνικό κόσμο, ο ηλιοκεντρισμός του Αρίσταρχου δεν προσέλκυσε την προσοχή - πιθανώς λόγω της απώλειας επιστημονικών έργων της Ελληνιστικής Εποχής.

Τον 16ο αιώνα παρουσιάστηκε ένα γεωμετρικό μαθηματικό μοντέλο ενός ηλιοκεντρικού συστήματος, από τον αναγεννησιακό μαθηματικό, αστρονόμο και καθολικό κληρικό Νικόλαο Κοπέρνικο, που οδήγησε στην Κοπερνίκεια Επανάσταση. Τον επόμενο αιώνα, ο Γιοχάνες Κέπλερ επεξεργάστηκε και επέκτεινε αυτό το μοντέλο ώστε να περιλαμβάνει ελλειπτικές τροχιές και ο Γαλιλαίος Γαλιλέι παρουσίασε υποστηρικτικές παρατηρήσεις χρησιμοποιώντας ένα τηλεσκόπιο.

Μέρος της θεωρίας του ηλιοκεντρισμού ήταν η αντίληψη ότι ο Ήλιος ήταν όχι μόνο κέντρο του Ηλιακού συστήματος αλλά και του σύμπαντος ολόκληρου. Με τις παρατηρήσεις του Ουίλιαμ Χέρσελ, του Φρίντριχ Μπέσελ και άλλων αστρονόμων διαπιστώθηκε ότι ο ήλιος, ενώ πλησίαζε το βαρύκεντρο του ηλιακού συστήματος, δε βρισκόταν σε κανένα κέντρο του σύμπαντος. Έτσι ενώ μεν σήμερα είναι αποδεκτό ότι ο Ήλιος είναι το κέντρο του Ηλιακού συστήματος, η ηλιοκεντρική θεωρία είναι παρωχημένη.
Μασούντ Σοτζέι

Ο Μασούντ Σοτζέι (περσικά: مسعود سلیمانی شجاعی‎, 9 Ιουνίου 1984) είναι Ιρανός ποδοσφαιριστής που αγωνίζεται ως επιθετικός στην Τράκτορ Σάσι και στην Εθνική Ιράν.
Φράνιο Σέφερ

Ο Φράνιο Σέφερ (κυριλλικά : Фрањо Шефер, γερμανικά : Francis Schaeffer/Franz Schäffe), γεννημένος το 1905 στην Βιέννη ήταν Γιουγκοσλάβος, Αυστριακής καταγωγής , πρωταθλητής της αντισφαίρισης.

Ο Σέφερ γεννήθηκε το 1905 στη Βιέννη σε εβραϊκή οικογένεια, το 1910 μετακόμισαν στο Κάρλοβατς, όπου έκανε τα πρώτα του βήματα σε γήπεδο τένις.

Έπαιξε για την ομάδα του Βασιλείου της Γιουγκοσλαβίας στο κύπελλο Ντέιβις για πρώτη φορά το 1928 και το 1933 έγινε αρχηγός της ομάδας. Τρεις φορές στη σειρά ήταν πρωταθλητής της Γιουγκοσλαβίας το 1929, 1930, και το 1931, κέρδισε επτά τίτλους συνολικά στο απλό διπλό και μεικτό.

Ο Σέφερ είναι ο παίκτης που έδωσε στην Γιουγκοσλαβική ομάδα στο κύπελλο Ντέιβις την πρώτη της νίκη, ήταν στο Ζάγκρεμπ, η δεύτερη εμφάνιση της Εθνικής Γιουγκοσλαβικής Ομάδας στο κύπελλο κατά της Φινλανδίας το 1928. Στην τέταρτη εμφάνιση του στο κύπελλο ντέιβις το 1930 εναντίον της Σουηδίας στο Βελιγράδι, ήταν ο ήρωας του αγώνα, πέτυχε τη μοναδική νίκη της γιουγκοσλαβικής ομάδας σε αυτόν τον αγώνα. Επίσης με την εθνική ομάδα στη Βουδαπέστη στο αγώνα ενάντια στην Ουγγαρία, όπου σφράγισε τη νίκη της ομάδαςμε 3-2, όπου συνεργάστηκε με τον Φράνιο Πούντσετς και κέρδισε το διπλό. Σαν προπονητής, πιστώνεται με την ανακάλυψη του Ντραγκούτιν Μίτιτς, βοηθώντας τον στα πρώτα στάδια ως την ένταξή του στην ομάδα εθνική ομάδα.

Το 1934 και το 1935 πήγε σε περιοδεία στην Ινδία μαζί με τους Γιόσιπ Παλάντα, Φράνιο Πούντσετς και τον Φράνιο Κουκούλιεβιτς. Το 1935 κέρδισε με τον Κουκούλιεβιτς το διεθνές πρωτάθλημα όλης της Ινδίας στο διπλό και μετά επέστρεψε στη χώρα του για να παίξει ενεργά μέχρι την έναρξη του Β Παγκοσμίου πολέμου. Κέρδισε έναν από τους τελευταίους τίτλους του στο μεικτό το 1939. Στην αρχή του Β' Παγκοσμίου πολέμου μετανάστευσε πρώτα στις Ηνωμένες Πολιτείες και στη συνέχεια στον Καναδά, όπου πέθανε. Η τελευταία γνωστή του θέση ήταν στο Μόντρεαλ το 1980
Βικτόρ Τατέν

Το [[αεροπλάνο]] του Βικτόρ Τατέν του 1879. Το αυθεντικό σκάφος βρίσκεται στο [[Μουσείο Αέρος και Διαστήματος]] στο [[Παρίσι]].
Ο Βικτόρ Τατέν (, 1843 — 18 Απριλίου 1913) ήταν Γάλλος μηχανικός ο οποίος κατασκεύασε ένα πρώιμο αεροπλάνο, το "Aéroplane", το 1879. Το σκάφος ήταν το πρώτο αεροπλάνο σε διαστάσεις μοντέλου που απογειώθηκε χρησιμοποιώντας την ισχύ του κινητήρα του μετά από σύντομη πορεία στο έδαφος.
Κιζίλ Κουμ

thumb|right|350px|Η Κιζίλ Κουμ από δορυφόρο
thumb|right|350px|Η Κιζίλ Κουμ από δορυφόρο
thumb|right|350px|Η Κιζίλ Κουμ είναι ανάμεσα στους ποταμούς Αμού Ντάρια και Συρ Ντάρια
Η Κιζίλ Κουμ (ουζμπεκικά: Qizilqum / Қизилқум, قىزىلقۇم, καζακικά: Қызылқұм / Qızılqum / Κουζουλκούμ, قىزىلقۇم, ρωσικά: Кызылкум) είναι έρημος που βρίσκεται στην Κεντρική Ασία ανάμεσα στους ποταμούς Αμού Ντάρια και Συρ Ντάρια (Ώξος και Ιαξάρτης), στην περιοχή που ιστορικά είναι γνωστή ως Υπερωξιανή ή Σογδιανή. Το όνομά της σημαίνει «κόκκινη άμμος» στις τουρκικές γλώσσες. Σήμερα χωρίζεται μεταξύ του Καζακστάν, του Ουζμπεκιστάν και του Τουρκμενιστάν. Καλύπτει έκταση περίπου 298.000 τ.χλμ.
Πρωθυπουργός της Ρωσίας

Ο Πρωθυπουργός της Ρωσίας (ρωσικά Премьер-министр) ή υπουργός του Κράτους της Ρωσικής Ομοσπονδίας (Ρωσικά: "Председатель Правительства Российской Федерации]") είναι το δεύτερο πιο ισχυρό πολιτικό αξίωμα της Ρωσικής Ομοσπονδίας και είναι δεύτερος στην ιεραρχία της Κυβέρνησης μετά τον Πρόεδρο της Ρωσίας. Το ρωσικό σύνταγμα του 1993 προβλέπει ότι είναι ο επικεφαλής της κυβέρνησης αν και τον κύριο λόγο τον έχει ο Πρόεδρος καθώς αυτός διορίζει και απολύει τον Πρωθυπουργό και άλλα μέλη της κυβέρνησης, ακόμα ο πρόεδρος προεδρεύει στις συνεδριάσεις του υπουργικού συμβουλίου και δίνει υποχρεωτικές εντολές προς τον Πρωθυπουργό και άλλα μέλη της κυβέρνησης, και τέλος μπορεί να ανακαλέσει κάθε πράξη της κυβέρνησης.

Η χρήση του όρου "Πρωθυπουργός" είναι αυστηρά ανεπίσημη και δεν έχει χρησιμοποιηθεί ποτέ από το Ρωσικό σύνταγμα ή άλλους νόμους. Ο επίσημος τίτλος του αξιώματος είναι Υπουργός του Κράτους της Ρωσικής Ομοσπονδίας. Ο Πρωθυπουργός της Ρωσίας είναι ο δεύτερος ανώτερος αξιωματούχος του κράτους επειδή, σύμφωνα με το Σύνταγμα, ο Πρόεδρος της Ρωσίας έχει τον κυρίαρχο ρόλο στις αποφάσεις της Κυβέρνησης.
Γκέοργκ Κέσλερ

Ο Γκέοργκ Κέσλερ (γεννημένος στις 23 Σεπτεμβρίου 1932) είναι Γερμανός παλαίμαχος ερασιτέχνης ποδοσφαιριστής και πρώην επαγγελματίας ποδοσφαιριστής. Έχει εργαστεί ως προπονητής σε αρκετές ομάδες της Ευρώπης ενώ έχει διατελέσει και ομοσπονδιακός προπονητής της εθνικής ομάδας ποδοσφαίρου της Ολλανδίας.
Καλίνκα

Καλίνκα («χιονάτη») ονομάζεται ένα δημοφιλέστατο ρωσικό λαϊκό τραγούδι σε στίχους και μελωδία του ρώσου συνθέτη Ίβαν Πέτροβιτς Λαριοόνωφ του 1860. Συνοδεύεται με μπαλαλάικα. Εγχώρια και παγκοσμίως συγκαταλέγεται στα πλέον δημοφιλή τραγούδια της ρωσικής κουλτούρας. Ακούγεται σε αθλητικές και κοινωνικές εκδηλώσεις.
Ίμρε Κόμορα

Ο Ίμρε Κόμορα (γεννημένος στις 5 Ιουνίου 1940 στη Βουδαπέστη) είναι Ούγγρος παλαίμαχος διεθνής ποδοσφαιριστής και πρώην προπονητής ποδοσφαίρου. Ο Ίμρε Κόμορα αγωνίστηκε καθ'όλη τη διάρκεια της καριέρας του στο ουγγρικό πρωτάθλημα, ενώ ακόμα και σαν προπονητής, εργάστηκε μόνο για μία σεζόν εκτός Ουγγαρίας, όταν και εργαζόταν στην Ελλάδα και συγκεκριμένα στον Ολυμπιακό.
Φραόρτης

Ο Φραόρτης, γιος του Δηιόκη, υπήρξε ο δεύτερος βασιλιάς των Μήδων που βασίλεψε κατά πάσα πιθανότητα από το 647 ως το 625 π.Χ.
Κυαξάρης

Ο Κυαξάρης (... - 585 π.Χ.), γιος του βασιλιά Φραόρτη και εγγονός του Δηιόκη, ήταν σύμφωνα με τον Ηρόδοτο ο τρίτος και πιο ικανός βασιλιάς της Μηδίας. Βασίλεψε κατά πάσα πιθανότητα από το 624 ως το 585 π.Χ. Είχε μεγαλύτερη φήμη στον πόλεμο από τους προκατόχους του. Ήταν αυτός που οργάνωσε πρώτος τα ασιατικά στρατεύματα χωρίζοντάς τα σε μονάδες αιχμοφόρους, τοξότες και ιππείς και αυτός που ένωσε όλη την Ασία πέρα από τον Άλυ ποταμό κάτω από την εξουσία του.
Nazareth

Οι Nazareth είναι σκωτσέζικό χαρντ ροκ συγκρότημα από το Ντανφέρμλιν, το οποίο σχηματίστηκε το 1968 και γνώρισε επιτυχία και στις δύο πλευρές του Ατλαντικού κατά την δεκαετία του '70. Το συγκρότημα συνεχίζει να ηχογραφεί και να περιοδεύει σε όλο τον κόσμο.
ΟΥΕΦΑ Γιουρόπα Λιγκ 2014–15

Το ΟΥΕΦΑ Γιουρόπα Λιγκ 2014–15 ήταν η 44η σεζόν ύπαρξης της δεύτερης σε τάξη διοργάνωσης της UEFA και η 6η σεζόν από τότε που μετονομάστηκε σε Γιουρόπα Λιγκ. Ο τελικός πραγματοποιήθηκε στο Εθνικό Στάδιο Βαρσοβίας στην Βαρσοβία στην Πολωνία. Κυπελλούχος αναδείχθηκε η Σεβίλλη, νικώντας στον τελικό την Ντνίπρο με 2-3. Η Σεβίλλη προκρίθηκε στο Τσάμπιονς Λιγκ 2015-16.

Την σεζόν 2014-15 χρησιμοποιήθηκαν για πρώτη φορά οι Οικονομικοί κανόνες της ΟΥΕΦΑ, ένας κανονισμός που εμποδίζει τους συλλόγους να ξοδεύουν περισσότερους οικονομικούς πόρους απ' όσο έχουν, καθώς θα χάσουν το δικαίωμα συμμετοχής στη διοργάνωση. Επίσης αγωνίστηκε για πρώτη φορά από το Γιβραλτάρ, μιας και Ποδοσφαιρική Ομοσπονδία Γιβραλτάρ αναγνωρίστηκε από την ΟΥΕΦΑ.
Τζουζέπε Μποτάι

0 Τζουζέπε Μποτάι "Giuseppe Bottai" (3 Σεπτεμβρίου 1895 – 9 Ιανουαρίου 1959) ήταν Ιταλός οικονομολόγος, δικηγόρος, δημοσιογράφος, μέλος του Εθνικού Φασιστικού Κόμματος του Μπενίτο Μουσολίνι και θεωρητικός του Συντεχνιασμού.
Κλερ Χολτ

Η Κλερ Χολτ (αγγλικά: "Claire Rhiannon Holt", 11 Ιουνίου 1988) είναι Αυστραλή ηθοποιός, γνωστή από τον ρόλο της ως "Emma Gilbert" στη σειρά H2O: Just Add Water, επαιξε τον ρόλο Chastity Meyer στην ταινία Mean Girls 2 και την Rebekah Mikaelson στο The CW, στη σειρά The Vampire Diaries και τώρα πρωταγωνιστεί στη σειρά The Originals.και Aquarius καθώς πρωταγωνίστησε και στην ταινία 47 meters down
Καρακούμ

thumb|right|350px|Η Καρακούμ από δορυφόρο
thumb|right|350px|Η Καρακούμ από δορυφόρο
thumb|right|350px|Αμμόλοφοι στην έρημο Καρακούμ στο Τουρκμενιστάν
Η Καρακούμ (τουρκμενικά: Garagum, ρωσικά: Караку́мы) είναι έρημος που βρίσκεται στην Κεντρική Ασία και καταλαμβάνει περίπου το 70% ή 350.000 τ.χλμ. της χώρας του Τουρκμενιστάν. Το όνομά της σημαίνει «μαύρη άμμος» στις τουρκικές γλώσσες, επειδή κάτω από την αμμώδη επιφάνεια της ερήμου το χρώμα του εδάφους είναι μαύρο. Ο πληθυσμός είναι αραιός, με μέσο όρο ενα άτομο ανά 6,5 τ.χλμ. Οι βροχοπτώσεις είναι επίσης λίγες, κυμαινόμενες από 70 έως 150 mm ετησίως.
Μοντεζούμα Ιλουικαμίνα

Ο Μοντεζούμα Α΄, Μοντεζούμα Ιλουικαμίνα ή Μοκτεζούμα Ιλγουικαμίνα ("Moctezuma Ilhuicamina", 1398 - 1469) ήταν Αζτέκος αυτοκράτορας. Το προσωνύμιο Μοντεζούμα Ιλουικαμίνα σημαίνει δίκαιος. Διαδέχθηκε στο θρόνο τον πατέρα του Ουιτζιλίουιτλ το 1436. Κάτω από την ηγεσία του η αυτοκρατορία των Αζτέκων ενοποιήθηκε, σταθεροποιήθηκε και επεκτάθηκε σημαντικά, και η Τενοτστιτλάν άρχισε να γίνεται η ισχυρότερη πόλη της "Τριπλής Συμμαχίας" των Αζτέκων και πρωτεύουσα της αυτοκρατορίας.
Εθνικό Δίκτυο Υποδομών Τεχνολογίας και Έρευνας

Το Εθνικό Δίκτυο Υποδομών Τεχνολογίας και Έρευνας Α.Ε. ή ΕΔΥΤΕ ή GRNET (πρώην Εθνικό Δίκτυο Έρευνας και Τεχνολογίας ή ΕΔΕΤ) ξεκίνησε σαν ένα δίκτυο παροχής υπηρεσιών Διαδικτύου της ελληνικής πανεπιστημιακής και ερευνητικής κοινότητας. Είναι ένα δίκτυο κορμού (backbone network) που συνδέει στο Διαδίκτυο (Internet) και εξασφαλίζει τη σύνδεση σε αυτό διάφορα επιμέρους δίκτυα χρηστών όπως των Πανεπιστημίων, των Τεχνολογικών Εκπαιδευτικών Ιδρυμάτων και των ερευνητικών κέντρων της χώρας. Η βασική υποδομή του δικτύου, που καλύπτει όλη την Ελλάδα (σχεδόν 9.000 χιλ. οπτικών ινών - ταχύτητες έως 26x10 Gbps), διασυνδέει περισσότερους από 100 φορείς και περίπου 500.000 χρήστες. Η διαχείρισή του έχει ανατεθεί στην ΕΔΥΤΕ Α.Ε. και στόχος είναι η ψηφιακή σύγκλιση της Ελλάδας με την ΕΕ με την αξιοποίηση των Τεχνολογιών Πληροφορικής και Επικοινωνιών.

Η ΕΔΥΤΕ Α.Ε. ανήκει στο Υπουργείο Πολιτισμού, Παιδείας & Θρησκευμάτων, και εποπτεύεται από τη Γενική Γραμματεία Έρευνας και Τεχνολογίας.
Wring that Neck

"Το "Wring that Neck" συμπεριλήφθηκε στο σινγκλ του κομματιού "[[Kentucky Woman]]"
Το Wring that Neck (επίσης γνωστό ως Hard Road) είναι ορχηστρικό τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στον δεύτερο δίσκο τους με τίτλο "The Book of Taliesyn", του οποίου αποτέλεσε το δεύτερο κομμάτι.
NGC 1502

thumb|225px|Το NGC 1502
Το NGC 1502 είναι μικρό ανοικτό σμήνος στον αστερισμό Καμηλοπάρδαλις. Πρόκειται φωτεινό σύμπλεγμα που αποτελείται από περίπου 45 ως 50 αστέρες φαινόμενου μεγέθους 7 και 8. Στην καρδιά του συμπλέγματος βρίσκεται ο φωτεινός διπλός αστέρας Struve 485 ΑΕ. Το NGC 1502 βρίσκεται σε απόσταση 2.680 έτών φωτός από τη Γη και εκτιμάται ότι είναι μόλις 11.200.000 χρόνων.

Ο τρίτος φωτεινότερος αστέρας στην Καμηλοπάρδαλη, ο Άλφα Καμηλοπαρδάλεως, πιθανώς διέφυγε από αυτό το σμήνος κατά το μακρινό παρελθόν.
Παιδικός Διαγωνισμός Τραγουδιού Eurovision 2014

Ο Παιδικός Διαγωνισμός Τραγουδιού Eurovision 2014 είναι ο 12ος ετήσιος Διαγωνισμός Τραγουδιού Junior Eurovision, που διεξήχθη στη μεσογειακή χώρα της Μάλτα. Αυτή είναι η πρώτη φορά που ο διαγωνισμός θα διεξαχθεί στη Μάλτα. Επίσης, θα είναι η τρίτη φορά στην ιστορία του Διαγωνισμού Τραγουδιού Junior Eurovision που η εκδήλωση θα φιλοξενηθεί από τη νίκη της χώρας του προηγούμενου έτους, δηλαδή από τη Μάλτα που κέρδισε τον διαγωνισμό του 2013 στο Κίεβο της Ουκρανίας, με το τραγούδι "The Start" από τη Γκάια Κάουτσι. Ο εθνικός ραδιοτηλεοπτικός φορέας της Μάλτας PBS είναι ο ραδιοτηλεοπτικός οργανισμός που θα φιλοξενήσει την εκδήλωση. Τον διαγωνισμό τον κέρδισε η Ιταλία με το ντεμπούτο της, που μπορεί να φιλοξενίσει τον επόμενο διαγωνισμό.

Η ημερομηνία του τελικού ήταν στις 15 Νοεμβρίου 2014, και πραγματοποιήθηκε στη Μάλτα και στην πόλη Μάρσα. Δεκαέξι χώρες επιβεβαίωσαν τη συμμετοχή τους. Η Ιταλία, το Μαυροβούνιο και η Σλοβενία εμφανίστηκαν για πρώτη φορά ενώ η Κροατία, η Κύπρος, η Σερβία και η Βουλγαρία επέστρεψαν στον διαγωνισμό μετά από επτά, πέντε, τέσσερα και δύο χρόνια απουσίας αντίστοιχα.

Η Μόιρα Ντέλια, μια πολύ γνωστή τηλεοπτική προσωπικότητα, παρουσίασε τον διαγωνισμό της Junior Eurovision 2014. Αυτή ήταν η πρώτη φορά στην ιστορία του θεσμού που ένα άτομο παρουσίασε τον διαγωνισμό μόνο του.
Παλαιό Καθεστώς

"Αυτό το λήμμα αφορά τις διοικητικές, δικαστικές και εκκλησιαστικές δομές του Βασιλείου της Γαλλίας στην προεπαναστατική περίοδο. Για μια γενική ιστορία της Γαλλία σε αυτή την περίοδο, δείτε Πρώιμη σύγχρονη Γαλλία. Για την πολιτική ιστορία της Γαλλίας σε αυτή την περίοδο δείτε Βασίλειο της Γαλλίας."
Το Παλαιό Καθεστώς (γαλλικά: "Ancien Régime", ) ήταν το μοναρχικό, αριστοκρατικό, κοινωνικό και πολιτικό σύστημα εγκαθιδρυμένο στο Βασίλειο της Γαλλίας περίπου από τον 15ο αιώνα μέχρι τον ύστερο 18ο αιώνα (πρώιμη νεότερη Γαλλία) υπό τις δυναστείες των ύστερων Βαλουά και των Βουρβόνων. Οι διοικητικές και κοινωνικές δομές του "Ancien Régime" ήταν αποτέλεσμα ετών δόμησης του κράτους, νομοθετικών πράξεων (όπως το "Ordinance of Villers-Cotterêts"), εσωτερικών συγκρούσεων και εμφύλιων πολέμων, αλλά παρέμειναν ένα συγκεχυμένο αμάλγαμα τοπικών προνομίων και ιστορικών διαφορών έως ότου η Γαλλική Επανάσταση τερμάτισε αυτό το σύστημα.

Μεγάλο μέρος του μεσαιωνικού πολιτικού συγκεντρωτισμού της Γαλλίας είχε χαθεί στον Εκατονταετή Πόλεμο, και οι προσπάθειες της Δυναστείας των Βαλουά να επανακτήσουν τον έλεγχο των διασπαρμένων πολιτικών κέντρων της χώρας εμποδίζονταν από τους Θρησκευτικούς Πολέμους. Μεγάλο μέρος των βασιλειών του Ερρίκου Δ', του Λουδοβίκου ΙΓ' και των πρώτων χρόνων του Λουδοβίκου ΙΔ' είχαν επικεντρωθεί στην διοικητική συγκέντρωση. Παρόλα αυτά, η έννοια της "απόλυτης μοναρχίας" (που χαρακτηρίζεται από το δικαίωμα του βασιλιά να εκδίδει και τις προσπάθειες των βασιλέων να δημιουργήσουν ένα κεντρικό κράτος, η Γαλλία του "Ancien Régime" παρέμεινε μια χώρα με συστηματικές ανωμαλίες: οι διοικητικές (περιλαμβανομένης της φορολόγησης), νομικές, δικαστικές και εκκλησιαστικές διαιρέσεις και προνόμια συχνά αλληλοεπικαλύπτονταν, ενώ οι Γάλλοι ευγενείς αγωνίζονταν να διατηρήσουν τα δικαιώματα τους σε θέματα τοπικής αυτοδιοίκησης και δικαιοσύνης και ισχυρές εσωτερικές συγκρούσεις (όπως η "Fronde") εναντιώθηκαν σε αυτόν τον συγκεντρωτισμό.
Μελανοχίτωνες

Οι Μελανοχίτωνες (ιταλικά: Camicie Nere, CCNN), μετά το 1923 οργανωμένοι ως η Εθελοντική Πολιτοφυλακή Εθνικής Ασφάλειας (Milizia Volontaria per la Sicurezza Nationale, αρχικά MVSN) ήταν η παραστρατιωτική οργάνωση του Εθνικού Φασιστικού Κόμματος που έδρασε αμέσως μετά το τέλος του Α΄ Παγκοσμίου Πολέμου μέχρι το τέλος του Β΄ Παγκοσμίου Πολέμου.

Οι μελανοχίτωνες οργανώθηκαν από τον Μπενίτο Μουσολίνι ως το στρατιωτικό εργαλείο της πολιτικής του κίνησης. Την διοίκηση της MVSN ανέλαβαν αξιωματικοί του στρατού και η οργάνωση είχε καθήκοντα αστυνομικής αρχής (χωροφυλακή) και την διατήρηση της δημόσιας ασφάλειας και ήταν διαχωρισμένη σε λεγεώνες. Η υπηρεσία ήταν άμισθη, γεγονός που ευνόησε την μεσοαστική τάξη. Αργότερα διαιρέθηκε σε διάφορα σώματα (ταχυδρομικό, οδικό, σιδηροδρομικό, δασικό) και της δόθηκε στρατιωτική εκπαίδευση. Οι Μελανoχίτωνες είχαν λάβει ενεργό μέρος στην Πορεία προς τη Ρώμη.
Τζούντι Χόλιντεϊ

Η Τζούντι Χόλιντεϊ ("Judy Holiday", 21 Ιουνίου 1921 - 7 Ιουνίου 1965) ήταν Αμερικανίδα ηθοποιός του θεάτρου και του κινηματογράφου βραβευμένη με Όσκαρ Α' Γυναικείου Ρόλου. Η Χόλιντεϊ ξεκίνησε την καριέρα της κάνοντας εμφανίσεις σε νυχτερινά κέντρα πριν κάνει το ντεμπούτο της στον κινηματογράφο το 1944 και στο Μπρόντγουεϊ το 1945. Ο ρόλος της απατημένης συζύγου στην σοφιστικέ κομεντί "Από το Πλευρό του Αδάμ (Adam's Rib)", όπου εμφανίστηκε πλάι στους Σπένσερ Τρέισι και Κάθριν Χέπμπορν της χάρισε αναγνωρισιμότητα κι ένα χρόνο αργότερα ανέλαβε το ρόλο της Μπίλι Ντόουν, που είχε ήδη ερμηνεύσει στο Μπρόντγουεϊ το 1946, στην κωμωδία του 1950 "Γεννημένη Χθες (Born Yesterday)". Η ερμηνεία της στην ταινία της χάρισε το Όσκαρ Α' Γυναικείου Ρόλου και τη Χρυσή Σφαίρα Καλύτερης Γυναικείας Ερμηνείας σε Δράμα. 

Το 1952 η ηθοποιός κλήθηκε να καταθέσει ενώπιον της Επιτροπής Αντιαμερικανικών Δραστηριοτήτων του Κογκρέσου για τη ανάμειξή της με το Κομμουνιστικό Κόμμα. Η Χόλιντεϊ δεν εξορίστηκε από το Χόλιγουντ, αλλά εξορίστηκε τόσο από το ραδιόφωνο όσο και από την τηλεόραση.
Χάιντς Χέερ

Ο Χάιντς Χέερ (11 Νοεμβρίου 1938 - 7 Νοεμβρίου 2019) ήταν Γερμανός διεθνής ποδοσφαιριστής και προπονητής ποδοσφαίρου. Κατά τη διάρκεια της καριέρας του αγωνίστηκε κατά κύριο λόγο σε ομάδες της Γερμανίας, με εξαίρεση μόλις ένα χρόνο όπου αγωνίστηκε στο πρωτάθλημα της Ολλανδίας.
Μαρί Ντρέσλερ

Η Μαρί Ντρέσλερ ("Marie Dressler", 9 Νοεμβρίου 1868 - 28 Ιουλίου 1934) ήταν Αμερικανοκαναδέζα ηθοποιός του θεάτρου και του κινηματογράφου βραβευμένη με το Όσκαρ Α' γυναικείου ρόλου.
Ορβιέτο

To Ορβιέτο ("Orvieto") είναι πόλη και δήμος στην νοτιοδυτική Ούμπρια, στην κεντρική Ιταλία. Έχει νόμιμο πληθυσμό 20.966 κατοίκους (Νοέμβριος 2013). Βρίσκεται στην κορυφή ενός απότομου ηφαιστειακού υψώματος, το οποίο αποτελείται από τόφφο.

Στην περιοχή της σύγχρονης πόλης υπήρχε ετρουσκική ακρόπολη από τον 9ο αιώνα π.Χ. και λεγόταν Βέλζνα. Οι Ρωμαίοι κατάφεραν να τη κατακτήσουν το 264 π.Χ., ύστερα από πολύμηνη πολιορκία λόγω της φυσικής οχυρής θέσης της, και τη κατέστεψαν ενώ οι κάτοικοί της μετεγκαταστάθηκαν στην Μπολσένα. Στους ρωμαϊκούς χρόνους ήταν γνωστή ως Ουρμπς Βέτους (Urbs Vetus, παλαιά πόλη). Η πόλη κατοικήθηκε ξανά τον Μεσαίωνα. Τον 11ο αιώνα το Ορβιέτο έγινε πόλη-κράτος και άρχισε η ανοικοδόμηση της πόλης. Καθώς βρισκόταν στο δρόμο που ένωνε τη Φλωρεντία με τη Ρώμη, αναπτύχθηκε και στο τέλος του 13ο αιώνα είχε 30.000 κατοίκους. Το Ορβιέτο εξαιτίας της επιδημίας πανώλης και της διαμάχης ανάμεσα σε Γουέλφους και Γιβελλίνους αποδυναμώθηκε και το 1354 η πόλη κατακτήθηκε από το καρδινάλιο Αλμπόρνοζ και ενσωματώθηκε στα Παπικά Κράτη. Οριστήκε έδρα της πέμπτης επαρχίας του κράτους. Το 1860 ενσωματώθηκε στην Ιταλία.

Το πιο γνωστό αξιοθέατο της πόλης είναι ο γοτθικός-ρωμανικός καθεδρικός ναός του Ορβιέτο. Η κατασκευή του άρχισε το 1290 και ολοκληρώθηκε το 1320 και η πρόσοψή του είναι διακοσμημένη με μάρμαρο και μωσαϊκά. Άλλα αξιοθεάτα του Ορβιέτο είναι το Πότσο ντι Σαν Πατρίτσιο (1527-1537), ένα πηγάδι βάθους 62 μέτρων και με διπλή ελικωτή σκάλα, το Παλάτι του Πάπα, το Παλάτσο ντελ Καπιτάνο ντελ Πόπολο και το οχυρό Αλμπόρνοζ. Η πόλη είναι γνωστή για το λευκό ξηρό κρασί της.
Ευρωπαϊκό Πρωτάθλημα Καλαθοσφαίρισης Ανδρών Κ-20 2014

Το Ευρωπαϊκό Πρωτάθλημα Καλαθοσφαίρισης Ανδρών Κ-20 2014 είναι η 17η ευρωπαϊκή διοργάνωση για παίκτες κάτω των 20 ετών.
Η διοργάνωση θα διεξήχθη στην Κρήτη, την περίοδο 8-20 Ιουλίου 2014.
Σούζαν Χέιγουορντ

Η Σούζαν Χέιγουορντ (αγγλ. Susan Hayward), (30 Ιουνίου 1917 - 14 Μαρτίου 1975) ήταν Αμερικανίδα ηθοποιός του κινηματογράφου βραβευμένη με Όσκαρ Α' Γυναικείου Ρόλου για την ταινία του 1958 "Θέλω να Ζήσω! (I Want to Live!)". Η Χέιγουορντ είναι γνωστή επίσης για τις ταινίες "Μπο Ζεστ (Beau Geste, 1939)", "Συντρίμια της Ζωής (Smash-Up: The Story of a Woman, 1947)", "Αρχίσαμε με ένα Φιλί (My Foolish Heart, 1949)", "Δαβίδ και Βησθαβεέ (David and Bathsheba, 1951)", "Σ'Έχω Κλείσει στην Καρδιά Μου (With a Song in My Heart, 1952)", "Δημήτριος και Μεσσαλίνα (Demetrius and the Gladiators, 1954)", "Θα Κλάψω Αύριο (I'll Cry Tommorrow, 1955)" και "Η Κοιλάδα με τις Κούκλες (Valley of the Dolls, 1967)". Η ηθοποιός ξεκίνησε την καριέρα της στο χώρο του θεάματος ως μοντέλο το 1937 και μεταπήδησε στον κινηματογράφο υπογράφοντας συμβόλαιο με εταιρία του Χόλιγουντ. Η Χέιγουορντ ήταν μια από τις ηθοποιούς που πέρασαν από ακρόαση για το ρόλο της Σκάρλετ Ο'Χάρα στην επική ταινία του 1939 "Όσα παίρνει ο άνεμος (Gone With the Wind)", τον οποίο ανέλαβε τελικά η Βίβιαν Λι. Η Χέιγουορντ αναλάμβανε αρχικά μικρούς ρόλους σε ταινίες και χάρη στην υποκριτική της ικανότητα σε δραματικές ταινίες καθιερώθηκε στα τέλη της δεκαετίας του '40. Έλαβε την πρώτη της υποψηφιότητα για Όσκαρ Α' Γυναικείου Ρόλου το 1947 για την ταινία "Συντρίμια της Ζωής (Smash-Up: The Story of a Woman, 1947)" και ακολούθησαν άλλες τέσσερις υποψηφιότητες και μια νίκη το 1958 υποδυόμενη την εγκληματία Μπάρμπαρα Γκράχαμ, η οποία έλαβε τη θανατική ποινή και εκτελέστηκε σε θάλαμο αερίων στην ταινία "Θέλω να Ζήσω! (I Want to Live!)". Η ηθοποιός απεβίωσε το 1975 από καρκίνο.
Χέλμουτ Σενέκοβιτς

Ο Χέλμουτ Σενέκοβιτς (γεννήθηκε στις 22 Οκτωβρίου 1933 και πέθανε στις 9 Σεπτεμβρίου 2007) ήταν αυστριακός παλαίμαχος διεθνής ποδοσφαιριστής και αποσυρθείς προπονητής ποδοσφαίρου. Ως ποδοσφαιριστής, αγωνίστηκε στα πρωταθλήματα της Αυστρίας και της Ισπανίας ενώ ως προπονητής εργάστηκε σε αρκετές χώρες του κόσμου και συγκεκριμένα στην Αυστρία, στην Ισπανία, στην Ελλάδα, στη Γερμανία, στο Μεξικό και στην Κύπρο.
Νόρμα Σίρερ

Η Νόρμα Σίρερ (αγγλ.: "Edith Norma Shearer", 11 Αυγούστου 1902 - 12 Ιουνίου 1983) ήταν Καναδή ηθοποιός του κινηματογράφου βραβευμένη με Όσκαρ Α' Γυναικείου Ρόλου για την ταινία "Μετά το Διαζύγιο (The Divorcee)". Η ηθοποιός που ανήκε στο ενεργητικό της εταιρίας Metro-Goldwyn-Mayer, αποσύρθηκε από τα κινηματογραφικά δρώμενα το 1942 και εμφανίστηκε σε μερικές από τις δημοφιλέστερες παραγωγές της δεκαετίας του '30 όπως "Ελεύθερες Ψυχές (A Free Soul, 1931)", "Όταν Ξυπνά το Παρελθόν (Smilin' Through, 1932)", "Μις Μπάρετ (The Barretts of Wimpole Street, 1934)", "Ρωμαίος και Ιουλιέτα (Romeo and Juliet, 1936)", "Μαρία Αντουανέτα, η Τραγική Βασίλισσα (Marie Antoinette, 1938)" και "Γυναίκες (The Women, 1939)". Υπήρξε παντρεμένη με τον Έρβιν Θάλμπεργκ που ήταν ο μεγαλύτερος παραγωγός της εταιρίας Metro-Goldwyn-Mayer κατά τη δεκαετία του '30.
Ακαδημία Τεχνών Ούμεο

thumb|right|300px|Ακαδημία Τεχνών Ούμεο

Η Ακαδημία Τεχνών Ούμεο (Σουηδικά: "Konsthögskolan vid Umeå universitet") είναι μια σχολή καλών τεχνών στο Πανεπιστήμιο Ούμεο στην Σουηδία. Ιδρύθηκε το 1987 σε ένα πρώην βιομηχανικό κτήριο δίπλα στον ποταμό Ούμαν.
Λιοβρεγάτ

Ο Λιοβρεγάτ () είναι ποταμός της Ισπανίας που διασχίζει αποκλειστικά την επαρχία της Βαρκελώνης στην Καταλονία. Πηγάζει στα Προπυρηναία για να καταλήξει μετά από 175 χιλιόμετρα στην Μεσόγειο στο Πρατ ντε Λιοβρεγάτ, μερικά χιλιόμετρα νοτιοδυτικά της Βαρκελώνης.
Τζέιν Γουάιμαν

Η Τζέιν Γουάιμαν (αγγλ. Jane Wyman), (5 Ιανουαρίου 1917 - 10 Σεπτεμβρίου 2007) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Α' Γυναικείου Ρόλου για την ταινία του 1948 "Σιωπηλή τραγωδία (Johnny Belinda)", όπου ερμήνευσε το ρόλο μιας κωφάλαλης νέας που πέφτει θύμα βιασμού. Η ηθοποιός που ξεκίνησε την καριέρα της κατά τη δεκαετία του '30 είναι γνωστή για τη συμμετοχή της στις ταινίες: "Το Χαμένο Σαββατοκύριακο (The Lost Weekend, 1945)", "Θρύλοι του Δάσους (The Yearling, 1946)", "Πονεμένο Ρομάντζο (Stage Fright, 1950)", "Το Γαλάζιο Πέπλο (The Blue Veil, 1951)", "Το Υπέροχο Μυστικό (The Magnificient Obsession, 1954)" και "Όλα Όσα Επιτρέπουν οι Ουρανοί (All that Heaven Allows, 1955)". Κατά τη δεκαετία του '80 η Γουάιμαν πρωταγωνίστησε στη δραματική σειρά "Φάλκον Κρεστ (Falcon Crest)" υποδυόμενη την Άντζελα Τσάνινγκ, ρόλο που της χάρισε την τρίτη της Χρυσή Σφαίρα. 

Η Γουάιμαν υπήρξε παντρεμένη τέσσερις φορές. Ο δεύτερός της γάμος ήταν με τον μελλοντικό πρόεδρο των Η.Π.Α. Ρόναλντ Ρέιγκαν, ενώ ο τρίτος και ο τέταρτός της γάμος ήταν με τον ίδιο άνδρα.
Φρανκολί

Ο Φρανκολί ("Francolí" στα καταλανικά) είναι ένας ποταμός της Ισπανίας που διασχίζει αποκλειστικά την επαρχία της Ταραγόνα στην Καταλονία. Πηγάζει στη λεκάνη του Μπαρβερά για να καταλήξει μετά από 85 χιλιόμετρα στην Μεσόγειο στο λιμάνι της Ταραγόνα.
Flick of the Switch

Flick of the Switch είναι ο τίτλος του ένατου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 15 Αυγούστου του 1983 μέσω της δισκογραφικής εταιρείας "Albert Productions". Την παραγωγή του άλμπουμ ανέλαβε το ίδιο το συγκρότημα, θέλοντας να δώσει έναν πιο ωμό ήχο, όπως στα πρώτα τους άλμπουμ.

Μετά την ηχογράφηση των τυμπάνων, ο ντράμερ Φιλ Ραντ απολύθηκε, λόγω των προβλημάτων χρήσης ναρκωτικών και αλκοόλ που αντιμετώπιζε. Αντικαταστάθηκε από τον Σάιμον Ράιτ και επέστρεψε στους AC/DC έντεκα χρόνια αργότερα.

Το "Flick of the Switch" σκαρφάλωσε στην τέταρτη θέση των βρετανικών τσαρτ και το # 15 στις Ηνωμένες Πολιτείες, όπου έχει βραβευθεί ως πλατινένιο.

Για την προώθηση του δίσκου, το συγκρότημα περιόδευσε μόνο στην Βόρεια Αμερική, από τον Οκτώβριο του 1983 μέχρι τα τέλη της χρονιάς, δίνοντας 43 συναυλίες.
Νίτωκρη

Η Νίτωκρη υπήρξε σύμφωνα με τον Ηρόδοτο η δεύτερη και τελευταία βασίλισσα της Ασσυρίας που βασίλεψε γύρω στον 6ο αιώνα π.Χ. Κατά τη διάρκεια της βασιλείας της έχτισε πολλά σημαντικά μνημεία, αλλά επίσης πήρε και κάθε δυνατό μέτρο προστασίας της Βαβυλώνας από τους Μήδους.
Dead Winter Dead

Το Dead Winter Dead είναι το ένατο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Atlantic Records". Επανεκδόθηκε στις 25 Νοεμβρίου 2002 από την "SPV/Steamhammer" με τη ακουστική εκτέλεση των ""All That I Bleed" και "Sleep"" και στις 1 Ιουλίου 2011 από την "Ear Music" με τις ακουστικές εκτελέσεις του ""Miles Away / Follow Me" και του "When The Crowds Are Gone".
Ο δίσκος παρουσιάζει κοινό στιχουργικό περιεχόμενο σε μία ιστορία ενός αγοριού από την Σερβία και ενός κοριτσιού από μουσουλμανική οικογένεια τα οποία ερωτεύονται κατά τη διάρκεια του πολέμου της Βοσνίας.
Σε αυτό το άλμπουμ επέστρεψε ο Κρις Κάφερι στο συγκρότημα και μαζί με τον Αλ Πιτρέλλι ηχογράφησαν τις κιθάρες, ενώ τα τύμπανα ανέλαβε ο Τζεφ Πλέιτ.
Οι Savatage γνώρισαν επιτυχία με το τραγούδι "Christmas Eve (Sarajevo 12/24)"" και συνέχισαν σε αυτό το είδος μουσικής σχηματίζοντας τους Trans-Siberian Orchestra, οι οποίοι επανηχογράφησαν το συγκεκριμένο κομμάτι για το πρώτο τους άλμπουμ.
Δημήτρης Σγούρος

Ο Δημήτρης Σγούρος (γενν. 30 Αυγούστου 1969) είναι παγκοσμίου φήμης Έλληνας πιανίστας του κλασικού ρεπερτορίου. Γιος του Σωτήρη και της Μαριάνθης, ο Δημήτρης Σγούρος γεννήθηκε στην Αθήνα και άρχισε να λαμβάνει μαθήματα μουσικής από την ηλικία των τεσσάρων ετών. Ήδη από τα πρώτα του χρόνια χαρακτηρίστηκε ως «παιδί-θαύμα», δίνοντας το πρώτο του ρεσιτάλ όντας επτά χρονών. Στα οκτώ του εγγράφεται στο Ωδείο Αθηνών, όπου και παρακολουθεί μαθήματα πιάνου με καθηγήτρια την Μαρία Χαιρογιώργου-Σιγάρα. Μέχρι τα δώδεκά του έχει ήδη κερδίσει αρκετούς διαγωνισμούς πιάνου, τόσο σε εθνικό όσο και σε διεθνές επίπεδο. 

Το 1982 εμφανίζεται για πρώτη φορά στο Κάρνεγκι Χωλ της Νέας Υόρκης, ερμηνεύοντας το 3ο κοντσέρτο για πιάνο του Ραχμάνινοφ υπό τη διεύθυνση του Μστισλάβ Ροστροπόβιτς. Πριν κλείσει τα δεκατρία του χρόνια αποφοιτά από το ωδείο με δίπλωμα πιάνου, πρώτο βραβείο και χρυσό μετάλειο. Συνεχίζει τις σπουδές του στη Βασιλική Ακαδημία των Τεχνών στο Λονδίνο και το Πανεπιστήμιο του Μέριλαντ στις ΗΠΑ· ως απόφοιτος της Ακαδημίας κατακτά την υψηλότερη βαθμολογία που έχει ποτέ απονεμηθεί, ενώ ταυτόχρονα κάνει ένα μεταπτυχιακό στα μαθηματικά, στο Πανεπιστήμιο της Οξφόρδης.

Έκτοτε έχει εμφανιστεί εκατοντάδες φορές σε συναυλίες και ρεσιτάλ σε ολόκληρο τον κόσμο, συμπράττοντας με καταξιωμένους μουσικούς και μαέστρους, ανάμεσα στους οποίους συγκαταλέγονται και τα ηχηρά ονόματα των Χέρμπερτ φον Κάραγιαν, Λέοναρντ Μπερνστάιν και Γιεβγκένι Σβετλάνοφ. Εξίσου αξιοσημείωτη είναι και η δισκογραφία του, έχοντας ηχογραφήσει για πολλές εταιρείες, μεταξύ αυτών στην ΕΜΙ.

Για το άρτιο του παιξίματός του, ο Πωλονο-Αμερικανός πιανίστας Αρτούρ Ρουμπινστάιν, είπε «ό,τι καλύτερο έχω ακούσει ποτέ».
Ντόροθι Κρόουφουτ Χότζκιν

H Ντόροθι Κρόουφουτ Χότζκιν ("Dorothy Crowfoot Hodgkin", Κάιρο, 12 Μαΐου 1910 - Σίπστον-ον-Στόουρ, Αγγλία, 29 Ιουλίου 1994) ήταν Βρετανίδα βιοχημικός. Τιμήθηκε με το Βραβείο Νόμπελ Χημείας το 1964 για την ανάλυση της δομής της βιταμίνης Β12. Το 1987 της δόθηκε το βραβείο Ειρήνης Λένιν.
Ρέι Μιλάντ

Ο Ρέι Μιλάντ (αγγλ.: "Ray Milland", 3 Ιανουαρίου 1907 - 10 Μαρτίου 1986) ήταν Ουαλός ηθοποιός και σκηνοθέτης βραβευμένος με Όσκαρ Α' Ανδρικού Ρόλου για την ταινία του Μπίλι Γουάιλντερ του 1945 "Το Χαμένο Σαββατοκύριακο (The Lost Weekend)" όπου υποδύθηκε έναν αλκοολικό συγγραφέα. Σημαντική θέση στη φιλμογραφία του ηθοποιού κατέχουν η ταινία του 1939 "Μπω Ζεστ (Beau Geste)" όπου υποδύθηκε έναν από τους τρεις αδελφούς Ζεστ στο πλευρό του Γκάρι Κούπερ, το δράμα του Σέσιλ Μπι ΝτεΜιλ "Ματωμένοι Πειρατές (Reap the Wild Wind, 1942)", η κωμωδία "Υπερφυσική Μπεμπέκα (The Major and the Minor, 1942)" στην οποία συμπρωταγωνίστησε με την Τζίντζερ Ρότζερς, το Φιλμ νουάρ του Φριτς Λανγκ "Αγάπη στη Σκιά του Έρωτα (Ministry of Fear, 1944)", το θρίλερ μυστηρίου του Άλφρεντ Χίτσκοκ "Τηλεφωνήσατε Ασφάλεια Αμέσου Δράσεως (Dial M For Murder, 1954)" και στο μελόδραμα "Ιστορία Αγάπης (Love Story, 1970)" όπου ερμήνευσε το ρόλο του πατέρα του Ράιαν Ο'Νηλ. 

Ο Μιλάντ συμπρωταγωνίστησε με μερικές από τις σημαντικότερες κινηματογραφικές σταρ της χρυσής εποχής του Χόλιγουντ όπως η Γκρέις Κέλι, η Μάρλεν Ντίτριχ, η Τζίντζερ Ρότζερς, η Τζέιν Γουάιμαν, η Λορέτα Γιανγκ, η Τζιν Τίρνεϊ και η Βερόνικα Λέικ.
Λορέτα Γιανγκ

Η Λορέτα Γιανγκ ("Loretta Young", 6 Ιανουαρίου 1913 - 12 Αυγούστου 2000) ήταν Αμερικανίδα ηθοποιός του θεάτρου, σινεμά και τηλεόρασης. Βραβεύτηκε με Όσκαρ Α' Γυναικείου Ρόλου για την ταινία "Η Κόρη του Αγρότη (The Farmer's Daughter, 1947)". 

Η ηθοποιός ξεκίνησε την καριέρα της στο χώρο του κινηματογράφου στην ηλικία των 3 ετών κάνοντας το ντεμπούτο της στη βωβή ταινία "The Primrose Ring (1916)". Συνέχισε τις εμφανίσεις της σε βωβές ταινίες κατά τη δεκαετία του '20 και πέρασε στον ομιλούντα κινηματογράφο με επιτυχία κατά τη δεκαετία του '30. Σημαντική θέση στη φιλμογραφία της έχουν οι ταινίες "Ξανθός Πειρασμός (Platinum Blonde, 1931)", "Αι Σταυροφορίαι (The Crusades, 1935)", "Ο Άγνωστος (The Stranger, 1946)", "Ένας Άγγελος στη Γη (The Bishop's Wife, 1947)", "Η Ραχήλ και ο Ξένος (Rachel and the Stranger, 1948)" και "Η Δύναμη της Καρδιάς (Come to the Stable, 1949)". 

Κατά τη δεκαετία του '50 μεταπήδησε στην τηλεόραση, παρουσιάζοντας με επιτυχία το "The Loretta Young Show" για το οποίο και βραβεύτηκε με τρία Βραβεία Έμμυ. Κατά τη δεκαετία του '80 η συμμετοχή της στην τηλεταινία "Christmas Eve" τής χάρισε την Χρυσή Σφαίρα.
Ρόνι Νόουβεν

Ο Ρόνι Νόουβεν είναι Ολλανδός ποδοσφαιριστής με καταγωγή από την Αρούμπα,γεννημένος στο Ρότερνταμ της Ολλανδίας και αγωνίζεται στη θέση του μέσου στην ολλανδική ΣΚ Φέγενορντ.
Κώστας Προύσαλης

Ο Κώστας Προύσαλης ( γεννήθηκε στη Νάουσα στις 6 Οκτωβρίου 1980) είναι Έλληνας διεθνής πετοσφαιριστής που αγωνίζεται ως πασαδόρος στον Ηρακλή.
Διονύσιος Βέγιας

thumb|right|250px| «Χορός στην Κέρκυρα»
Ο Διονύσιος Βέγιας (Κεφαλονιά  1810 – Κέρκυρα  1884) ήταν Έλληνας ζωγράφος.
Κάρολος Γουλιέλμος φον Χάιντεκ

Ο Καρλ Βίλελμ φον Χάιντεκ, γνωστός και ως Κάρολος Γουλιέλμος φον Χάιντεκ ή Χέυντεκ ή Χέιντεκ (γερμ. "Karl Wilhelm Freiherr von Heideck") ήταν Βαυαρός στρατιωτικός που ακολούθησε τον Όθωνα στην Ελλάδα (1832-1862) και ήταν μέλος της Αντιβασιλείας του Όθωνα.
Χαράλαμπος Αγγουράκης

Ο Χαράλαμπος Αγγουράκης (19 Ιανουαρίου 1951 - 12 Μαΐου 2014) ήταν ευρωβουλευτής του ΚΚΕ.
Πάολο Μπόι

Ο Πάολο Μπόι (ιταλικά: "Paolo Boi", 1528 – 1598) ήταν Ιταλός σκακιστής. Θεωρείται ότι υπήρξε ένας από τους ισχυρότερους γκρανμαίτρ του 16ου αιώνα.
Παιδικός Διαγωνισμός Τραγουδιού Eurovision 2013

Ο Παιδικός Διαγωνισμός Τραγουδιού Eurovision 2013 ήταν ο 11ος ετήσιος Διαγωνισμός Παιδικού Τραγουδιού Eurovision.Το γεγονός αυτό έλαβε μέρος στο Κίεβο της Ουκρανίας,στην τοποθεσία Palace "Ukraine" στις 30 Νοεμβρίου 2013.Ο Ουκρανικός κρατικός ραδιοτηλεοπτικός φορέας NTU φιλοξένησε τον διαγωνισμό.
Stormtroopers of Death

Οι Stormtroopers of Death (επίσης γνωστοί ως S.O.D.) είναι αμερικάνικο crossover thrash συγκρότημα το οποίο δημιουργήθηκε στη Νέα Υόρκη, το 1985 ως πρότζεκτ του κιθαρίστα Σκοτ Ίαν, του ντράμερ Τσάρλι Μπενάντε, του μπασίστα Ντάνι Λίλκερ και του τραγουδιστή Μπίλι Μιλάνο. Το συγκεκριμένο σχήμα θεωρείται ένα από τα πρώτα heavy metal συγκροτήματα που παρουσίασε μία μίξη του hardcore punk με το thrash metal.
'74 Jaibreak

Το '74 Jaibreak είναι ΕΡ σινγκλ του Αυστραλιανού hard rock συγκροτήματος AC/DC, το οποίο κυκλοφόρησε στις 15 Οκτωβρίου του 1984 μέσω της δισκογραφικής εταιρείας "Atlantic Records". Οι ηχογραφήσεις των πέντε τραγουδιών της συγκεκριμένης κυκλοφορίας πραγματοποιήθηκαν από το 1974 μέχρι το 1976 στην Αυστραλία σε παραγωγή των Χάρι Βάντα και Τζορτζ Γιανγκ. Το τραγούδι "Jailbreak" κυκλοφόρησε σε μορφή σινγκλ για το οποίο γυρίστηκε και βίντεο κλιπ.

Τα τραγούδια αυτά είχαν κυκλοφορήσει στο παρελθόν, στις Αυστραλιανές εκδόσεις των πρώτων δίσκων του συγκροτήματος. Σε αυτά συμμετείχαν διάφοροι μουσικοί στο μπάσο και τα τύμπανα, μεταξύ αυτών και ο παραγωγός των AC/DC και αδελφός των Άνγκους και Μάλκολμ Γιανγκ, Τζορτζ.
Chevrolet Caprice

Το Chevrolet Caprice ήταν ένα τεράστιων διαστάσεων ημι-πολυτελές αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Chevrolet, από το 1966 έως το 1996, σε 4 διαδοχικές γενιές. Η ονομασία Caprice, ωστόσο, είχε πρωτοεισαχθεί το 1965 στο Chevrolet Impala, ως μια κορυφαία 4-πορτη σεντάν εκδοχή του, και από το 1966 έγινε ένα αυτόνομο μοντέλο, παίρνοντας τον ρόλο της νέας ναυαρχίδας της Chevrolet. Ειδικότερα η 2η γενιά του Caprice, που κατασκευάστηκε μεταξύ του 1970 και του 1976, υπήρξε το μεγαλύτερο σε διαστάσεις σεντάν μοντέλο στην ιστορία της Chevrolet, με συνολικό μήκος πάνω από τα 5,5 ή και πάνω από τα 5,6 μέτρα, αναλόγως με την εκδοχή.

Μετά τη λήξη της παραγωγής της τέταρτης γενιάς του Caprice στις Ηνωμένες Πολιτείες στις 13 Δεκεμβρίου 1996, λόγω μιας στρατηγικής στροφής του ομίλου της General Motors προς τα ολοένα και πιο δημοφιλή SUV, το όνομα Caprice συνέχισε να χρησιμοποιείται στη Μέση Ανατολή από το 1999 έως το 2017 για μια παράλληλη έκδοση του αυστραλιανού Holden Statesman, αλλά φυσικά σε αριστεροτίμονη εκδοχή.

Μεταξύ του 2011 και του 2017, η Chevrolet επανέφερε και στις ΗΠΑ την ονομασία Caprice σε ένα νέο πισωκίνητο μεγάλων διαστάσεων αστυνομικό μοντέλο, που εισαγόταν από την Αυστραλία και ήταν παράλληλη έκδοση του Holden Caprice, με το σήμα της Chevrolet και αριστεροτίμονο. Τελικώς όμως, όλα αυτά τα μοντέλα διακόπηκαν το 2017, λόγω του ότι η Holden σταμάτησε οριστικά να κατασκευάζει αυτοκίνητα τον Οκτώβριο του 2017 και συνέχισε αποκλειστικά ως εισαγωγέας έτοιμων αυτοκινήτων, που τα πουλάει με το εμπορικό σήμα Holden.
The Wake of Magellan

Το The Wake of Magellan είναι το δέκατο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Σεπτέμβριο του 1997 μέσω της δισκογραφικής εταιρείας "Atlantic Records". Επανεκδόθηκε στις 26 Νοεμβρίου 2002 από την "SPV/Steamhammer" με επιπλέον κομμάτια το ""This is Where You Should Be" και την ακουστική εκτέλεση του "Desiree"" και στις 18 Μαΐου 2010 από την "Ear Music" με τις ακουστικές εκτελέσεις του ""Desirée" και του "Stay"".
Αυτό ήταν το τελευταίο άλμπουμ του συγκροτήματος στο οποίο συμμετείχε ο τραγουδιστής Ζακ Στίβενς. Σκαρφάλωσε στην ενδέκατη θέση των γερμανικών τσαρτ και κατάφερε να μπει στους καταλόγους επιτυχιών της Ολλανδίας και της Ελλάδας.
Λουίς Γκιγέρμο Σολίς

Ο Λουίς Γκιγέρμο Σολίς ("Luis Guillermo Solís Rivera", 25 Απριλίου 1958-) είναι πολιτικός από την Κόστα Ρίκα και πρόεδρος της χώρας από τον Μάιο του 2014 ως το 2018. Είναι μέλος του κόμματος Πολίτες εν Δράσει (PAC). Σπούδασε Ιστορικές Επιστήμες στο Πανεπιστήμιο της Κόστα Ρίκα και απέκτησε Μάστερ στις Λατινοαμερικανικές Μελέτες από το Πανεπιστήμιο του Τουλέιν, στη Νέα Ορλεάνη των ΗΠΑ.

Ο Σολίς κέρδισε τις προεδρικές εκλογές του 2014 στο δεύτερο γύρο (6 Απριλίου) μετά την απόσυρση του αντιπάλου του, Αράγια. Στον πρώτο γύρο εκείνων των εκλογών, που διεξήχθησαν στις 2 Φεβρουαρίου, προηγήθηκε ο Αράγια. Ο Σολίς συγκέντρωσε στον δεύτερο γύρο ποσοστό 78%, που αποτελεί ρεκόρ υψηλού ποσοστού στη χώρα. Σε αντίθεση με τον πρώτο γύρο, ο Σολίς κέρδισε την απόλυτη πλειοψηφία σε κάθε επαρχία. 

Ορκίστηκε πρόεδρος στις 8 Μαΐου 2014.
Μάνεκεν Πις

thumb|230px|Το Μάνεκεν Πις
thumb|230px|Γενική άποψη του συντριβανιού
Το Μάνεκεν Πις ("Manneken Pis", μτφ. «ο μικρός που κατουράει» στην τοπική διάλεκτο) είναι μικρό μπρούτζινο άγαλμα που βρίσκεται στις Βρυξέλλες το οποίο απεικονίζει ένα αγόρι να ουρεί σε ένα σιντριβάνι. Το άγαλμα σχεδιάστηκε από τον Ζερόμ Ντυκενουά και τοποθετήθηκε στη θέση του 1618 ή το 1619. Το άγαλμα έχει ύψος 61 εκατοστά. Το Μάνεκεν Πις βρίσκεται κοντά στην Γκραντ Πλας, δύο τετράγωνα πίσω από το δημαρχείο. Αποτελεί σύμβολο των Βρυξελλών.

Στη σημερινή θέση του αγάλματος υπήρχε ένα πέτρινο άγαλμα τουλάχιστον από τον 15ο αιώνα. Αυτό το άγαλμα αποφασίστηκε λόγω της φθοράς που είχε υποστεί να αντικατασταθεί με ένα μπρούτζινο, το οποίο κατασκευάστηκε από τον Ντυκενουά. Το άγαλμα έχει κλαπεί αρκετές φορές, η πρώτη φορά το 1745, όταν το άγαλμα κλάπηκε από τους Άγγλους, και δύο χρόνια μετά το άγαλμα κλάπηκε από ένα Γάλλο στρατιώτη. Το 1817 το άγαλμα κλάπηκε ξανά από ένα φυλακισμένο και βρέθηκε σπασμένο. Τα κομμάτια χρησιμοποιήθηκαν στην κατασκευή του σημερινού αγάλματος.

Δεν είναι γνωστό γιατί κατασκευάστηκε αυτό το άγαλμα, αλλά υπάρχουν διάφοροι λαϊκοί μύθοι. Ένας μύθος λέει ότι το άγαλμα το τοποθέτησαν οι γονείς ενός παιδιού το οποίο είχε χαθεί, αλλά στη συνέχεια βρέθηκε με τη βοήθεια των χωρικών. Μια άλλη εκδοχή αναφέρει ότι ένα αγόρι κατάσκοπος είδε κατά τη διάρκεια μιας πολιορκίας ότι κάποιοι επιχείρησαν να ανατινάξουν τα τείχη της πόλης, κάτι το οποίο προσπάθησε να αποτρέψει κατουρώντας το φυτίλι, με αποτέλεσμα να το σβήσει.

Το άγαλμα συχνά ντύνεται με ρούχα. Το πρώτο ρούχο παρουσιάστηκε το 1698 και από τότε έχουν παρουσιαστεί περισσότερα από 900 κοστούμια και στο μουσείο της πόλης των Βρυξελλών εκτίθονται περισσότερα από 100. Σε κάποιες περιπτώσεις το άγαλμα αντί για νερό ουρεί μπύρα.
Σκόντραν Μουστάφι

Ο Σκόντραν Μουστάφι ("Shkodran Mustafi", 17 Απριλίου 1992) είναι Γερμανός ποδοσφαιριστής με καταγωγή από την Αλβανία, ο οποίος αγωνίζεται ως αμυντικός για λογαριασμό της αγγλικής Άρσεναλ.
Financial Times

Οι Financial Times είναι καθημερινή Βρετανική εφημερίδα που κυκλοφορεί στα αγγλικά. Επικεντρώνεται σε ειδήσεις που αφορούν την οικονομία και τις επιχειρήσεις.

Η εφημερίδα ιδρύθηκε το 1888 από τους Τζέιμς Σέρινταν (James Sheridan) και Χορέισιο Μπότομλυ (Horatio Bottomley) και, το 1945, συγχωνεύτηκε με την, ιδρυθείσα το 1884, επίσης οικονομική εφημερίδα "Financial News".

Η εφημερίδα είναι μέρος του ομίλου "Financial Times Group", που ανήκε μέχρι το 2015 στον βρετανικό εκδοτικό οίκο "Pearson PLC" του Λονδίνου. Στις 23 Ιουλίου 2015 ο Pearson ανακοίνωσε τη συμφωνία πώλησης του ομίλου Financial Times Group στον ιαπωνικό εκδοτικό οίκο Nikkei Inc. (Nihon Keizai Shimbun) έναντι του ποσού των 844 εκατομμυρίων λιρών.
Σιμόνε Σκουφφέτ

Ο Σιμόνε Σκουφφέτ (γεννημένος στις 31 Μαΐου 1996 στο Ούντινε του Φρίουλι-Βενέτσια Τζούλια) είναι Ιταλός ποδοσφαιριστής, ο οποίος αγωνίζεται ως τερματοφύλακας για λογαριασμό της Ουντινέζε Κάλτσιο.
Recusancy

Στην ιστορία της Αγγλίας και της Ουαλίας, recusancy ήταν η κατάσταση εκείνων που αρνούνταν να παρακολουθήσουν τις Αγγλικανικές τελετές· εκείνα τα άτομα ήταν γνωστά ως recusants. Ο όρος, που προέρχεται από το Λατινικό "recusare" (σημαίνει άρνηση ή αντίρρηση) χρησιμοποιήθηκε πρώτα για την αναφορά σε εκείνους που παρέμειναν πιστοί στη Ρωμαιοκαθολική Εκκλησία και δεν προσέρχονταν στις δραστηριότητες της Εκκλησίας της Αγγλίας, ενώ ένας νόμος του 1593 καθόριζε τις τιμωρίες προς τους "Παπικούς αντιφρονούντες".

Οι "Recusancy Acts" άρχισαν κατά τη βασιλεία της Ελισάβετ Α' και ανακλήθηκαν το 1650. Επέβαλαν διάφορα είδη τιμωρίας σε εκείνους που δεν συμμετείχαν στην Αγγλικανική θρησκευτική δραστηριότητα, όπως πρόστιμα, κατάσχεση περιουσίας και φυλάκιση. Παρά την ανάκλησή τους, οι περιορισμοί ενάντια στους Ρωμαιοκαθολικούς ήταν ακόμη σε ισχύ μέχρι την πλήρη Καθολική Χειραφέτηση το 1829. Σε μερικές περιπτώσεις εκείνοι που ακολουθούσαν τον Καθολικισμό αντιμετώπιζαν τη θανατική ποινή, και ένας αριθμός Άγγλων και Ουαλών Καθολικών που εκτελέστηκαν τον 16ο και τον 17ο αιώνα έχει αγιοποιηθεί από την Καθολική Εκκλησία ως Χριστιανοί μάρτυρες (βλέπε Καθολικοί μάρτυρες της Αγγλικής Μεταρρύθμισης).
Timati

Ο Τιμούρ Ιλντάροβιτς Γιουνούσοφ (Ρώσικα: Тиму́р Ильда́рович Юну́сов, γεννημένος 15 Αυγούστου του 1983), περισσότερο γνωστός ως Timati, είναι Ρώσος τραγουδιστής,ράπερ, ηθοποιός, τραγουδοποιός, παραγωγός, και επιχειρηματίας.
Γιάννης Πάτσης

Ο Γιάννης Πάτσης (1937-) είναι θεατρικός συγγραφέας, δημοσιογράφος, μεταφραστής. Γεννήθηκε στην Αρκαδία και ζει στην Αθήνα. Σπούδασε Πολιτικές Επιστήμες , Δημοσιογραφία και Τηλεπικοινωνίες. Διακρίθηκε σε λογοτεχνικούς διαγωνισμούς.Θέατρο άρχισε να γράφει το 1969. Από το Εθνικό Ραδιόφωνο ξεκίνησαν να μεταδίδονται έργα του, τα οποία προκάλεσαν αίσθηση. Έργα του επίσης παρουσιάτηκαν από πρωτοποριακές ομάδες θεάτρου. Τα δράματά του ΣΚΥΛΟΣ και ΖΗΝΟΒΙΑ Η ΚΥΡΙΑ ΕΞΟΥΣΙΑ, κυκλοφρούν από τις θεατρικές εκδόσεις ΔΩΔΩΝΗ. Ενώ μια ανθολογία (Επιλογή, Μετάφραση) ΓΕΡΜΑΝΙΚΟΥ ΔΙΗΓΗΜΑΤΟΣ (Λεντς,Φρις, Γκρας, Ντυρενματ, Βάις Μπόρχερτ) κυκλοφορεί από τις εκδόσεις ΚΑΣΤΑΝΙΩΤΗ. 
'΄Εχει γράψει πάνω από τριάντα έργα (τρίπρακτα, δίπρακτα, μονόπρακτα): ΠΑΤΡΟΚΤΟΝΊΑ,ΛΕΞΕΙΣ, ΦΑΡΜΑΚΕΡΈΣ ΛΈΞΕΙΣ, ΟΡΑΤΑ ΚΑΙ ΟΡΑΜΑΤΑ, ΕΚΘΕΣΗ ΠΕΠΡΑΓΜΕΝΩΝ, ΤΡΙΑ ΜΟΝΟΠΡΑΚΤΑ (ΣΚΑΚΙ, ΤΑΞΙΔΙ, ΑΝΑΛΓΗΣΙΑ), ΑΓΙΑ ΟΙΚΟΓΕΝΕΙΑ ΠΑΠΑΔΟΠΟΥΛΟΥ, ΑΧΙΛΛΕΑΣ ΙΙ (ΚΥΚΛΟΦΟΡΕΊ ΑΠΌ ΤΙΣ ΕΥΡΩΠΑΙΚΕΣ ΕΚΔΟΣΕΙΣ και στα γερμανικά από τις εκδόσεις public book media verlag. Στο Internet google: jannis patsis/achilles ii, ΤΟ ΤΕΛΟΣ ΤΟΥ ΚΑΠΙΤΑΛΙΣΜΟΥ, ΚΑΙ ΗΛΘΕΝ Η ΝΥΧΤΑ, ΦΥΛΑΚΕΣ,ΣΩΚΡΑΤΗΣ, ΤΟ ΘΕΑΤΡΟ ΠΕΘΑΝΕ, ΛΑΒΥΡΙΝΘΟΣ, ΕΚΛΟΓΕΣ ΑΛΑ ΕΛΛΗΝΙΚΑ, ΝΥΧΤΑ ΜΑΝΑ ΤΗΣ ΗΜΕΡΑΣ, ΑΠΛΗ ΕΞΕΛΙΞΗ ΜΙΑΣ ΣΥΝΘΕΤΗΣ ΙΣΤΟΡΙΑΣ,ΣΑΒΟΥΑΡ ΒΙΒΡ, Ο ΕΞΩΓΗΙΝΟΣ, ΛΟΛΑ, ΒΙΜ, και άλλα. Μετέφρασε έργα ταων: R.W.FASBINDER, P.TURRINI κ.ά. Έργα του έχουν μεταφραστεί ρώσικα. Ο ΑΧΙΛ. ΙΙ παίχτηκε στο Κρατικό Θέατρο Αγίας Πετρούπολης, το ίδιο έργο μεταφράστηκε αγγλικά, κροάτικα, γαλλικά, ιταλικά.Από 1-1-1989 μέλος της Εταιρείας Ελλήνων Θεατρικών Συγγραφέων, Μεταφραστών,από την οποία το 1995, του απενεμήθηκε Τιμητική Διάκριση για την προώθηση της Ελληνικής Δραματουργίας στο Εξωτερικό. Στη ρωσο-ελληνική κινηματογραφική παραγωγή Η ΚΛΗΡΟΝΟΜΙΑ ΤΟΥ ΩΝΑΣΗ, έχει γράψει το σενάριο.
Ιππέας της Μάνταρα

Ο Ιππέας της Μάνταρα (Βουλγαρικά Мадарски конник, "Μαντάρσκι κόνικ") είναι πρώιμο μεσαιωνικό μεγάλο βραχώδες ανάγλυφο στο ομώνυμο οροπέδιο, ανατολικά του Σούμεν στη βορειοανατολική Βουλγαρία, κοντά στο χωριό Μάνταρα. Το μνημείο χρονολογείται από τα τέλη του 7ου ή συχνότερα τις αρχές του 8ου αιώνα, κατά τη βασιλεία του Πρωτοβούλγαρου Χάνου Τέρβελ. Έχει ανακηρυχθεί ως Μνημείο Παγκόσμιας Κληρονομιάς από την UNESCO το 1979.
Ανδρέας Κουραχάνης

Ο Ανδρέας Κουραχάνης ήταν Έλληνας κολυμβητής και υδατοσφαιριστής του Ολυμπιακού ο οποίος σκοτώθηκε στον Ελληνοϊταλικό πόλεμο του 1940–41.

O Κουραχάνης υπήρξε Πρωταθλητής Ελλάδας στα 200μ στην κολύμβηση και τερματοφύλακας της ομάδας πόλο του Ολυμπιακού με την οποία κατέκτησε τα Πρωταθλήματα Ελλάδος το 1933 και το 1934 (πιθανώς και αυτό του 1936).

Σκοτώθηκε στο Αλβανικό μέτωπο πολεμώντας κατά των Ιταλών. Ο Ολυμπιακός διοργάνωσε το 1955 τουρνουά υδατοσφαίρισης με τη συμμετοχή πολλών ομάδων για να τιμήσει τη μνήμη του πεσόντος αθλητή του Ανδρέα Κουραχάνη.